wickkiey/tamil-wikipedia-chunked huggingface dataset:
# கோலாலம்பூர் மருத்துவமனை எம்ஆர்டி நிலையம்

## வரலாறு

### நிலத்தடி கட்டுமானங்கள்

நிலத்தடி கட்டுமான ஒப்பந்தத்தின் கீழ் கோலாலம்பூர் மருத்துவமனை எம்ஆர்டி நிலையம் தற்போது நிலத்தடியில் அமைந்துள்ளது. 2016 மார்ச் மாதம் கையெழுத்தான உடன்படிக்கையின் கீழ் RM 15.47 பில்லியன் மதிப்பிலான கட்டுமான கட்டமைப்புகள் எம்ஆர்டி நிறுவனத்தால் **எம்எம்சி-கமுடா** *(MMC-Gamuda)* நிறுவனத்திடம் வழங்கப்பட்டன. கட்டுமான கட்டமைப்புகளில் நிலையங்களின் இணைப்புவழிகள், நடைமேடைகள், நிலையக் கதவுகள் உள்ளிட்ட பல்வேறு கட்டமைப்புக் கட்டுமானப் பணிகள் அடங்கும்.  
13.5 கிலோமீட்டர் (8.4 மைல்) நிலத்தடி கட்டுமான ஒப்பந்தத்தில், செந்தூல் பாராட் எம்ஆர்டி நிலையம் தொடங்கி பண்டார் மலேசியா செலாத்தான் எம்ஆர்டி நிலையம் வரையிலான நிலையக் கட்டுமானப் பணிகளும் அடங்கும். அனைத்து நிலையங்களின் கட்டுமானப் பணிகளும் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளன. கோலாலம்பூர் மருத்துவமனை எம்ஆர்டி நிலையம் **16 மார்ச் 2023**-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது.  
2022 திசம்பர் 23-ஆம் தேதி, புத்ராஜெயா எம்ஆர்டி வழித்தடத்தின் இரண்டாம் கட்டத் திறப்பு நிகழ்வு நடைபெறும் என்று எம்ஆர்டி நிறுவனம் அறிவித்தது. இரண்டாம் கட்ட கட்டுமானத்தின் கீழ் கம்போங் பத்து நிலையம் தொடங்கி புத்ராஜெயா சென்ட்ரல் வரையிலான மற்ற எம்ஆர்டி நிலையங்களும் செயல்படத் தொடங்கின.  
இருப்பினும், அசல் திட்டத்தின்படி, **கோலாலம்பூர் மருத்துவமனை எம்ஆர்டி நிலையம்** சூலை 2022-இல் திறக்கப்பட்டிருக்க வேண்டும். ஆனாலும் திறப்பு நிகழ்வு சில தாமதங்களைச் சந்தித்தது. அதன் காரணமாக திறப்புவிழா சனவரி 2023-க்கு ஒத்திவைக்கப்பட்டது.
# கோலாலம்பூர் மருத்துவமனை எம்ஆர்டி நிலையம்

## வரலாறு

### நிலைய அமைவு

| **B1** | தரை தளம் |  |
| --- | --- | --- |
| **B2** | நிலத்தடி தளம் |  |
| '''B3
''' | <span style=color:#FACA05>**PY தெற்கு திசை**</span> | → → |
| <span style=color:#FACA05>**PY வடக்கு திசை**</span> | ← → | } |  
இந்த நிலையம் அடுக்கு நிலைகளைக் கொண்ட நிலையமாகும். புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு மைய நடைமேடை உள்ளது. அது இரண்டு துணை நடைமேடைகளாகப் பிரிக்கப்பட்டு உள்ளது.  
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்
# கோலாலம்பூர் மருத்துவமனை எம்ஆர்டி நிலையம்

## நிலைய அமைவிடம்

இந்த நிலையம் துன் ரசாக் சாலையின் நிலத்தடியிலும் பகாங் சாலைக்கு அருகிலும் உள்ளது.
கோலாலம்பூர் மருத்துவமனை எம்ஆர்டி நிலையத்தைச் சுற்றிலும் அமைந்துள்ள இடங்கள்:  
- இசுதானா புடாயா *(Istana Budaya)*
- தித்திவங்சா பன்னாட்டு வளைதடி விளையாட்டு அரங்கம் *(Titiwangsa International Hockey Stadium)*
- தித்திவங்சா அரங்கம் *(Titiwangsa Stadium)*
- தித்திவங்சா ஏரிப் பூங்கா *Titiwangsa Lake Park*
- தேசியக் கலைக்கூடம் *(National Art Gallery)*
- தேசிய இரத்த மையம் *(National Blood Centre)*
- கோலாலம்பூர் மருத்துவமனை
- கோலாலம்பூர் மருத்துவமனையின் சிறுநீரக மற்றும் சிறுநீரகவியல் கழகம் *(Institute of Urology and Nephrology)*
- கோலாலம்பூர் மருத்துவமனை மறுவாழ்வு மருத்துவத் துறை *(Kuala Lumpur Hospital Rehabilitation Medicine Department)* * கோலாலம்பூர் மருத்துவமனை இயன்முறை மருத்துவம் துறை *(Kuala Lumpur Hospital Physiotherapy Department)*
# கோலாலம்பூர் மருத்துவமனை எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** | **மருத்துவமனை முதனமைச் சாலை** | கோலாலம்பூர் மருத்துவமனை (HKL), கோலாலம்பூர் மருத்துவமனை மறுவாழ்வு மருத்துவத் துறை, தேசிய பல்கலைக்கழக பல் மருத்துவத் துறை, துங்கு அசிசா மருத்துவமனை, வியூ குடியிருப்புகள் |  |
| **<span>B</span>** | **குவாந்தான் சாலை** | வாடகை தனியார் வாகனங்கள், துன் ரசாக் சாலை, அரசு குடியிருப்பு, மலேசியாவின் தேசிய மதியிறுக்க சங்கம், இசுதானா புடாயா, தேசியக் கலைக்கூடம், தேசிய இரத்த மையம், தித்திவங்சா ஏரி |  |
| **<span>C</span>**
<small>ஒத்திவைப்பு</small> | **மாரான் சாலை** | அரசு குடியிருப்பு, செரி தித்திவங்சா தங்குமிடம், குவாந்தான் சாலை தொடக்கப்பள்ளி (1) | } |
# கோலாலம்பூர் மருத்துவமனை எம்ஆர்டி நிலையம்

## பேருந்து சேவைகள்

| கோலாலம்பூர் மருத்துவமனை எம்ஆர்டி | மலூரி நிலையம் (→) தித்திவங்சா நிலையம் | } |
| --- | --- | --- |
# கோலாலம்பூர் மருத்துவமனை எம்ஆர்டி நிலையம்

## காட்சியகம்

**கோலாலம்பூர் மருத்துவமனை எம்ஆர்டி நிலையக் காட்சிப் படங்கள் (ஏப்ரல் 2023)**
# மாவட்டக் கூட்டுறவு அச்சகங்கள்

தமிழ்நாட்டில் செயல்படும் அனைத்து வகையான கூட்டுறவு சங்கங்களுக்கு தேவையான பதிவேடுகள், இரசீதுகள், படிவங்கள் மற்றும் கடித உறைகள் அச்சடித்து விற்பனை செய்வதற்கு மாவட்டம் தோறும் கூட்டுறவு அச்சகங்கள் நிறுவப்பட்டது. தற்போது தமிழ்நாட்டில் 11,797 உறுப்பினர்களும், பங்கு மூலதனம் ரூபாய் 2.70 கோடியுடன். 26 கூட்டுறவு அச்சகங்கள் செயல்பாட்டில் உள்ளது. இச்சங்கங்கள் உறுப்பினர்களால் தேர்தலில் தேர்ந்தெடுக்கப்பட்ட நிர்வாகக் குழுவினரால் நிர்வகிக்கப்படுகிறது.
# மாவட்டக் கூட்டுறவு அச்சகங்கள்

## நோக்கம்

கூட்டுறவு நிறுவனங்களின் அச்சுத் தேவைகளைப் பூர்த்தி செய்யும் நோக்கத்துடன் கூட்டுறவு அச்சகங்கள் தோற்றுவிக்கப்பட்டது. கூட்டுறவு நிறுவனங்கள், அரசு அலுவலகங்கள், உள்ளாட்சி நிறுவனங்கள் மற்றும் பொது மக்களுக்குத் தேவையான அச்சுப்பணி மற்றும் பைண்டிங் பணிகளை மேற்கொள்ளுதல் கூட்டுறவு அச்சகங்களின் முதன்மை நோக்கமாகும்
# மாவட்டக் கூட்டுறவு அச்சகங்கள்

## சேவைகள்

கூட்டுறவு அச்சகங்கள் தமது நிர்வாக எல்லைக்குள் உள்ள கூட்டுறவுச் சங்கங்கள், அரசு நிறுவனங்கள், அரசு மற்றும் தனியார் நிறுவனங்கள் மற்றும் பொது மக்களின் அச்சுத் தேவைகளை நிறைவேற்றி வருகிறது.
முதன்மை அச்சுப் பணிகளாக பேரேடுகள், இரசீது புத்தகங்கள், பில் புத்தகங்கள், நாட்காட்டிகள் மற்றும் நாட்குறிப்புகள் அச்சிடுதல் மற்றும் பைண்டிங் செய்தல் போன்ற பணிகளை கூட்டுறவு அச்சகங்கள் செய்து வருகிறது.
# தமிழ்நாடு கைத்தறி நெசவாளர் கூட்டுறவு சங்கம் (கோ-ஆப்டெக்ஸ்)

**தமிழ்நாடு கைத்தறி நெசவாளர் கூட்டுறவு சங்கம்** (வணிகப் பெயர்:**கோ-ஆப்டெக்ஸ்**) என்பது தமிழ்நாட்டில் செயல்படும் தொடக்க கைத்தறி நெசவாளர்கள் கூட்டுறவு சங்கங்களின் மாநில அமைப்பாகும். உயர் அரசு அதிகாரி இதன் மேலாண்மை இயக்குநராக செயல்படுவார். இதன் நிர்வாகக் குழுவினரை, தொடக்க கைத்தறி நெசவாளர் சங்கங்களின் பிரதிநிதிகளால் தேர்தல் முறையில் தேர்ந்தெடுக்கப்படுகின்றனர்.  
நெசவாளர்கள் உற்பத்தி செய்யும் கைத்தறி துணிகளை, இந்நிறுவனம் மொத்தமாக கொள்முதல் செய்வதுடன், இது கைத்தறித் தொழிலையும் கூட்டுறவு நெசவாளர்களின் ஆர்வத்தையும், வணிக ரீதியாக சாத்தியமான முறையில் ஊக்குவிக்கிறது. சந்தையின் தேவைகள் மற்றும் ரசனைக்கு ஏற்ப உற்பத்தியை ஒழுங்கமைத்தல், கைத்தறி நெசவாளர் கூட்டுறவு சங்கங்களிலிருந்து பங்கு மூலதனம் பெறுதல் மற்றும் நாடு முழுவதும் உள்ள **கோ-ஆப்டெக்ஸ்** பெயரிலான விற்பனை கடைகள் மூலம் கைத்தறி சேலை, வேட்டி, போர்வை, தரை விரிப்பு போன்ற நெசவுப் பொருட்களை சந்தைப்படுத்துதல் இதன் முக்கிய செயல்பாடுகளாகும். இது நெசவாளர்களுக்கு தொழில்நுட்ப மற்றும் நிதி உதவியையும் வழங்குகிறது.  
இந்தியா முழுவதும் உள்ள முக்கிய நகரங்களில் *கோ-ஆப்டெக்ஸ்* எனும் வணிகப் பெயரில் தமிழ்நாட்டு கூட்டுறவு கைத்தறி துணிகளை சந்தைப்படுத்த 150 நவீன விற்பனையகங்கள் கொண்டுள்ளது.
# தமிழ்நாடு கைத்தறி மேம்பாட்டு வாரியம்

**தமிழ்நாடு கைத்தறி மேம்பாட்டு வாரியம்** (*The Tamilnadu Hadnloom Development Corporation Limited* (சுருக்கமாக:**TNHDC**), என்பது தமிழ்நாடு அரசு கைத்தறி துறையின் கீழ் இயங்கும் ஒரு மாநில பொதுத்துறை நிறுவனமாகும். இது 1964 ஆம் ஆண்டு தனது செயல்பாட்டைத் தொடங்கியது, கூட்டுறவு அமைப்பில் இல்லாத நெசவாளர்களுக்கு நியாயமான வட்டி விகிதத்தில் பணி மூலதன உதவியை வழங்குவதன் மூலம் சேவை செய்யும் நோக்கத்துடன் செயல்படுகிறது.
# தமிழ்நாடு கைத்தறி மேம்பாட்டு வாரியம்

## கடன் பெற தகுதிகள்

இதன் உறுப்பினர்கள் மட்டுமே இவ்வாரியத்திடம் கடன் பெற தகுதியுடையவர்கள். ஒரு உறுப்பினர் அவர் முதலீடு செய்த பங்கு மூலதனத்தின் மீது பத்து மடங்கு அளவுக்கு கடன் பெறலாம். ஒரு உறுப்பினர் குறைந்தது பத்து பங்குகள் இருந்தால் கடனைப் பெற முடியும். மேலும், கடன் பெறும் தொகையில் பத்தில் ஒரு மடங்குக்கு சமமான தொகை விளிம்பு தொகையாக வைப்பு நிதி செலுத்த வேண்டும்.
# தமிழ்நாடு கைத்தறி மேம்பாட்டு வாரியம்

## நோக்கம்

கைத்தறி, விசைத்தறி மற்றும் உள்ளாடை இரகங்களை உற்பத்தி செய்தல், சந்தைப்படுத்துதல், செயல்முறை படுத்துதல் ஆகிய பணிகளுக்கு கடன் வழங்கப்படும்.
# தமிழ்நாடு கைத்தறி மேம்பாட்டு வாரியம்

## கடன் தொகை வரம்பு

ஒரு உறுப்பினர் அதிகபட்சமாக ரூபாய் 1,00,000/ வரை கடன் பெற தகுதி உடையவர் ஆவார். ஏற்கனவே உறுப்பினர் கடன் வாங்கி முறையாக திருப்பி செலுத்தியிருந்தால் அவர் அதிகபட்சமாக ரூ.2,00,000/ வரை கடன் பெற தகுதி உடையவர் ஆவார்.
# தமிழ்நாடு கைத்தறி மேம்பாட்டு வாரியம்

## ஈடு (பாதுகாப்பு)

நிதி உதவி பெற விரும்பும் உறுப்பினர்கள் அசையா சொத்து வடிவத்தில் ஈடு (பாதுகாப்பு) வழங்க வேண்டும். அசையா சொத்து ஊரக பகுதிகளில் அமைந்திருந்தால் அதன் மதிப்பில் 50% மற்றும் நகராட்சி பகுதிகளில் அமைந்திருந்தால் 60 % கடனாக வழங்கப்படும். உறுப்பினர்கள் ஈடு (பாதுகாப்பு) சொத்து தொடர்பான அசல் உரிமைப் பத்திரங்களை கழகத்திட்ம் வழங்க வேண்டும்.
# தமிழ்நாடு கைத்தறி மேம்பாட்டு வாரியம்

## கடனை திரும்ப செலுத்துதல்

கடன் பெற்ற மொத்த தொகையும் 18 மாதங்களில் இரு தவணைகளாகத் திரும்ப செலுத்தப்படவேண்டும். வட்டி ஒவ்வொரு காலாண்டிலும் செலுத்தப்படவேண்டும்.
# தமிழ்நாடு கைத்தறி மேம்பாட்டு வாரியம்

## வட்டி

கடன் பெற்ற உறுப்பினர்கள் அவ்வப்போது வாரியம் நிர்ணயிக்க்கும் கட்டணத்தில் வட்டி செலுத்த வேண்டும். தற்போது, வட்டி விகிதம் 12%ஆகும். அசலை தாமதமாக செலுத்தினால் அபராத வட்டி விதிக்கப்படும்.
# தமிழ்நாடு கைத்தறி மேம்பாட்டு வாரியம்

## கடன் பெறுவதற்கான செயல்முறை

வாரியத்திடமிருந்து நிதி உதவி தேவைப்படும் உறுப்பினர்கள் கழகத்தின் தலைமை அலுவலகத்தை தொடர்பு கொள்ளலாம்.
# தமிழ்நாடு கைத்தறி மேம்பாட்டு வாரியம்

## வாரிய நிர்வாகம்

வாரியத்தின் நிர்வாகம் அதன் இயக்குநர் குழுவினரால் மேற்கொள்ளப்படுகிறது. இதன் இயக்குநர்கள் குழுவில் 4 அதிகாரபூர்வ இயக்குநர்களும் 8 அதிகாரபூர்வமற்ற இயக்குநர்களும் உள்ளனர். கைத்தறி மற்றும் துணிநூல் ஆணையர்/ இயக்குநர் கழகத்தின் தலைவர் ஆவார்.
# தமிழ்நாடு கைத்தறி மேம்பாட்டு வாரியம்

## 2022-23 ஆண்டிற்கான செயல் திட்டம்

- விருதுநகர் மற்றும் திருச்சி நகரங்களில் பெரிய அளவில் கைத்தறி அமைப்பை உருவாக்குதல்
- தேசிய / மாநில அளவிலான கைத்தறி கண்காட்சிகளை நடத்துதல்
- கைத்தறி சந்தைப்படுத்தல் ஊக்கத் திட்டம்
- கைத்தறி ஆதரவுத் திட்டம்
- *லூம்வேர்ல்ட்* எனும் வணிகப் பெயரில் மின்-ஷாப்பிங் மூலம் கைத்தறி பொருட்களை சந்தைப்படுத்துதல்
- இலவச புடவைகள் மற்றும் வேட்டிகள் விநியோகத் திட்டத்தை செயல்படுத்தல்.
- அரசுப் பள்ளி மாணவர்களுக்கு சீருடைகளை வழங்கும் திட்டம்
# தமிழ்நாடு ஜரிகை ஆலை, காஞ்சிபுரம்

**தமிழ்நாடு சரிகை ஆலை காஞ்சிபுரம்**, தமிழக பட்டு நெசவாளர்கள் கூட்டுறவு சங்கங்கள் பட்டு சேலைகள், பட்டு வேட்டிகள் நெய்வதற்கு தேவையான ஜரிகை நூலை உற்பத்தி செய்யும் தமிழக அரசின் பொதுத்துறை நிறுவனம் ஆகும். இதன் ஜரிகை ஆலை காஞ்சிபுரத்தில் அமைந்துள்ளது. இந்நிறுவனம் 1971ஆம் ஆண்டில் தொடங்கப்பட்டு, 1974ஆம் ஆண்டு முதல் ஜரிகை நூல் உற்பத்தி செய்கிறது.  
இந்நிறுவனம் ISO:9001:2015 தரச்சான்று பெற்ற தமிழ்நாடு மாநில அரசின் ஒரு பொதுத்துறை நிறுவனமாகும். இந்நிறுவனம் பட்டு கைத்தறி நெசவாளர் கூட்டுறவு சங்கங்களுக்கு தேவைப்படும் 60 சதவீத சரிகையினை உற்பத்தி செய்து நியாயமான விலையில் விற்பனை செய்து வருகிறது. இந்நிறுவனம், காஞ்சிபுரத்தில் நிறுவியுள்ள "எக்ஸ்ரே ஊடுகதிர் பகுப்பாய்வு இயந்திரம்" (X-Ray Fluorescence Analyser) மூலம் சரிகை மாதிரிகள் மற்றும் சரிகையை கொண்டு தயாரிக்கப்பட்ட துணிகள் போன்றவற்றிற்கு எவ்வித பாதிப்பும் ஏற்படாத வகையில் (Non–Destructive Testing Method) அவற்றில் உள்ள சரிகையின் தரத்தை ஆய்வு செய்யும் பணியையும் மேற்கொள்கிறது.  
தமிழ்நாடு சரிகை ஆலையில் தற்போது 6 பணியாளர்கள் மற்றும் 49 தொழிலாளர்கள் பணியாற்றி வருகின்றனர்.  
இந்நிறுவனம் சரிகை உற்பத்திக்குத் தேவைப்படும் மூலப்பொருளான வெள்ளிப் பட்டிழையினையும், தங்கத்தையும் கொள்முதல் செய்து சரிகை நூல் உற்பத்தி செய்து வருகிறது. தமிழ்நாடு சரிகை ஆலை நிறுவனத்தில் அரசு பங்கு முதலீடு ரூபாய்.34.40 இலட்சம் ஆகும். இந்நிறுவனம் ஈட்டிய இலாபத்தில் இதுநாள் வரையில் ரூ.180.37 இலட்சத்தினை ஈவுத்தொகையாக அரசுக்கு செலுத்தியுள்ளது.  
சரிகையின் நிறம் மற்றும் தரத்தினை மேம்படுத்தும் பொருட்டு, சூரத்திலிருந்து இரசாயனம் கொள்முதல் செய்யப்பட்டு தங்க முலாம் பூச்சு பிரிவில் பயன்படுத்தப்பட்டு வருகிறது. மேலும் CECRI காரைக்குடி பரிந்துரையின்படி கீழ்க்கண்ட மேம்பாடுகள் நிறைவேற்றப்பட்டுள்ளது.
- தங்க முலாம் பூச்சு பிரிவில் பிளாட்டினம் கம்பிகளுக்கு பதில் துளையிடப்பட்ட துருப்பிடிக்காத இரும்பு தகடுகள் உபயோகப்படுத்தப்பட்டு வருகிறது.
- கச்சாப் பொருட்களான வெள்ளிப்பட்டிழை தரத்தை மேம்படுத்தும் விதமான நீள அளவினை கணக்கிடும் கருவி பொருத்தப்பட்டு தர அளவீடுகள் கண்காணிக்கப்பட்டு வருகிறது.
- 240 கதிர்கள் கொண்ட அதிவேக நூற்பு இயந்திரம் கொள்முதல் செய்து நிறுவப்பட்டு உற்பத்தி மேற்கொள்ளப்பட்டு வருகிறது.
- ஆலையில் மேலும் இரண்டு பழைய தங்க முலாம் பூசும் இயந்திரங்களுக்குப் பதிலாக, இரண்டு புதிய செங்குத்து வகையிலான தங்க முலாம் பூசும் இயந்திரம் நிறுவுவதன் மூலம் ஆலையில் உற்பத்தி செய்யப்படும் சரிகையின் தரம், நிறம், பளபளப்பினை கூட்ட திட்டமிடப்பட்டுள்ளது.
- சென்னை அண்ணா பல்கலைகழகத்திலுள்ள ஜவுளித் துறை மூலம் ஆலையில் உற்பத்தி செய்யப்படும் சரிகையின் தரம், நிறம், பளபளப்பினை கூட்ட திட்ட அறிக்கை தயார் செய்யப்பட்டு வருகிறது.
# தமிழ்நாடு ஜரிகை ஆலை, காஞ்சிபுரம்

## 2022-23 ஆம் ஆண்டிற்கான செயல் திட்டம்

- தமிழ்நாடு சரிகை நிறுவனம் மாதம் 4,000 சரிகை மார்க்குகள் உற்பத்தி செய்து, பட்டு கைத்தறி நெசவாளர் கூட்டுறவு சங்கங்களின் சரிகை தேவையினையும் பூர்த்தி செய்ய திட்டமிடப்பட்டுள்ளது.
- தற்போது சூரத்திலிருந்து கொள்முதல் செய்யும் இரசாயனங்களை ஆலையிலேயே தயாரிப்பதற்கான ஆய்வு மேற்கொள்ளப்பட்டு வருகிறது.
- ஆலை மற்றும் அலுவலக கட்டிடங்களை புதிப்பித்து ஆலையின் உள்கட்டமைப்பினை மேம்படுத்த திட்டமிடப்பட்டுள்ளது.
# தமிழ்நாடு ஜரிகை ஆலை, காஞ்சிபுரம்

## இதனையும் காண்க

- ஜரிகை
# தமிழ்நாடு கூட்டுறவு துணிநூல் பதனிடும் ஆலை, ஈரோடு

**தமிழ்நாடு கூட்டுறவு துணிநூல் பதனிடும் ஆலை**, ஈரோட்டில் 06.07.1973 அன்று பதிவு செய்யப்பட்டு 05.09.1973 முதல் செயல்பட்டு வருகிறது. இவ்வாலை துணியை வெளுத்தல், சாயமிடல், மெருகேற்றல், அச்சிடல் போன்ற பல்வேறு பதனிடும் பணிகளை மேற்கொண்டு வருகிறது. இவ்வாலை மாதம் ஒன்றிற்கு 23.00 இலட்சம் மீட்டர் துணிகளை பதனிடும் திறன் பெற்றுள்ளது. தமிழக அரசு வழங்கும் இலவச சீருடைத் துணிகள் வழங்கும் திட்டத்தின் கீழ் பதனிடும் பணிகளை செய்து வருகிறது. மேலும் கேரள அரசின் சீருடைத் திட்ட துணிகளையும் மற்றும் கோ-ஆப்டெக்ஸ், தேசிய பஞ்சாலைக் கழகம், தமிழ்நாடு பஞ்சாலைக் கழகம், கோயமுத்தூர், தமிழ்நாடு கதர் கிராமத் தொழில் வாரியம், கேரளா மாநில கைத்தறி நெசவாளர் கூட்டுறவு சங்கம், கேரளா கைத்தறி வளர்ச்சிக் கழகம், நெசவாளர் கூட்டுறவு சங்கங்கள் ஆகிய நிறுவனங்களின் துணிகளை பதனிடும் பணிகளையும் மேற்கொண்டு வருகிறது.  
தற்போதைய ஆலையின் பதனிடும் திறன் நாள் ஒன்றுக்கு 90,000 மீட்டர் மற்றும் மாதம் ஒன்றுக்கு 23 இலட்சம் மீட்டர் என்ற அளவில் உள்ளது.
# தமிழ்நாடு கூட்டுறவு துணிநூல் பதனிடும் ஆலை, ஈரோடு

## சாயக்கழிவு நீர் சுத்திகரிப்பு நிலையம்

பூஜ்ய கழிவு நீர் என்ற நிலையினை அடைய, ஆலையில் கழிவு நீர் மேலாண்மையுடன் கூடிய எதிர் சவ்வூடு பரவல் முறையினை பயன்படுத்தி தரமான துணிகள் பதனீடு செய்வதுடன், தமிழ்நாடு மாசுக் கட்டுப்பாடு வாரிய நிபந்தனைகளுக்கு உட்பட்டு செயல்பட்டு வருகிறது. தமிழ்நாடு மாசுக் கட்டுப்பாடு வாரிய வழிகாட்டுதலின்படி சூரிய ஆவியாக்கல் முறையினை தவிர்த்து, தற்போது போர்ஸ்டு சர்குலேசன் எவாப்பரேட்டர் (FCE) மற்றும் அஜிடேட்டட் தின் பிலிம் டிரையர் (ATFD) ஆகிய இயந்திரங்கள் நிறுவப்பட்டுள்ளன.  
இந்த ஆலையின் உற்பத்தித் திறனை மேம்படுத்தும் நோக்குடன், கோன் சாயமிடும் பிரிவு ரூ.4 கோடி மதிப்பீட்டில் ஆரம்பிக்க, தேசிய கூட்டுறவு வளர்ச்சி வாரியம் மற்றும் தமிழ்நாடு அரசு மூலம், 2019-ஆம் ஆண்டில் முதற்கட்டமாக ரூ.165 இலட்சம் விடுவிக்கப்பட்டு, கோன் நூல் சாயமிடும் இயந்திரங்கள் நிறுவுவதற்கான பணிகள் நடைபெற்று வருகின்றன.  
மேலும் கோன் நூல் சாயமிடும் இயந்திரங்கள் நிறுவும் பணியினை வெற்றிகரமாக முடிக்கும் பொருட்டு, 2021-2022 ஆம் ஆண்டில் தேசிய கூட்டுறவு வளர்ச்சி வாரியம் மற்றும் தமிழ்நாடு அரசால் இத்திட்டத்தின் எஞ்சிய தொகை ரூ.195.00 இலட்சம் தமிழ்நாடு கூட்டுறவு பதனிடும் ஆலைக்கு ஒப்பளிப்பு செய்யப்பட்டுள்ளது.  
இவ்வாலை, 2021-22 ஆம் ஆண்டில் 129.43 இலட்சம் மீட்டர் துணிகளை பதனிட்டு ரூ.24.79 கோடி அளவிற்கு வணிகம் மேற்கொண்டு ரூ.4.15 கோடி உத்தேச நிகர இலாபம் ஈட்டியுள்ளது.
# தமிழ்நாடு கூட்டுறவு துணிநூல் பதனிடும் ஆலை, ஈரோடு

## 2022-23 ஆம் ஆண்டிற்கான செயல் திட்டம்

இவ்வாலையானது 2022-23 ஆம் ஆண்டில் தமிழக அரசின் இலவச சீருடை திட்டத்தின்கீழ் 153 இலட்சம் மீட்டர்கள் மற்றும் இதர நிறுவனங்களின் துணிகள் 3.00 இலட்சம் மீட்டர்கள் என மொத்தம் 156 இலட்சம் மீட்டர் துணிகளை பதனிட செயல் திட்டம் வகுக்கப்பட்டுள்ளது. இதன் மூலம் ஆலை உத்தேசமாக ரூ.4.40 கோடி நிகர இலாபம் ஈட்ட வாய்ப்புள்ளது.
# குட்டெம்பெரூர் ஆறு

**குட்டெம்பெரூர் ஆறு** (*Kuttemperoor*) இந்தியாவின் கேரள மாநிலத்தில் ஓடும் ஓர் ஆறாகும். 12 கி.மீ நீளமுள்ள இந்த ஆறு பம்பா மற்றும் அச்சங்கோவில் ஆறுகளின் துணை ஆறாகச் செயல்படுகிறது. குட்டெம்பெரூர் ஆற்றின் வடக்கு முனை பம்பாவிலும், தெற்கு முனை அச்சன்கோவில் ஆற்றிலும் உள்ளது. பருமலை, புத்தனூர் மற்றும் எண்ணக்காடு நகரங்கள் வழியாகப் பாய்கிறது.  
குட்டெம்பெரூர் ஆறு சீரழிவதற்கு முன்பு சுமார் 25,000 ஏக்கர் (100 சதுர கிலோமீட்டர்) நெல் வயல்கள் பாசனம் செய்யப்பட்டன. உள்ளூர் வர்த்தகர்கள் போக்குவரத்துக்கு ஆற்றைப் பயன்படுத்தினர்.
# நிவாயி சட்டமன்றத் தொகுதி

**நிவாயி சட்டமன்றத் தொகுதி** *(Niwai Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. நிவாயி, தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# நிவாயி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பன்வாரி லால் | இந்திய தேசிய காங்கிரசு</br> |  |
| 1977 | ஜெய் நாராயண் | ஜனதா கட்சி |  |
| 1980 | துவாரகா பிரசாத் பைர்வா | இந்திய தேசிய காங்கிரசு (இ) |  |
| 1985 | கியார்சி லால் | rowspan=2 | பாரதிய ஜனதா கட்சி</br> |
| 1990 | இராம் நாராயண் பைர்வா |  |  |
| 1993 | பன்வாரி லால் பைர்வா | rowspan=2 | இந்திய தேசிய காங்கிரசு</br> |
| 1998 | பன்வாரி லால் |  |  |
| 2003 | கிரா லால் | பாரதிய ஜனதா கட்சி</br> |  |
| 2008 | கமல் பைர்வா | இந்திய தேசிய காங்கிரசு</br> |  |
| 2013 | கிரா லால் | பாரதிய ஜனதா கட்சி</br> |  |
| 2018 | பிரசாந்த் பைர்வா | இந்திய தேசிய காங்கிரசு</br> |  |
| 2023 | இராம் சகய் வர்மா (ரீகர்) | பாரதிய ஜனதா கட்சி</br> | } |
# அக்சதா மூர்த்தி

**அக்சதா நாராயண மூர்த்தி** (*Akshata Narayana Murty*) (பிறப்பு 25 ஏப்ரல் 1980) ஓர் இந்தியத் தொழிலதிபரும் ஆடைகலன் வடிவமைப்பாளரும், முதலீட்டாளரும் ஆவார். இந்திய பன்னாட்டு தகவல் தொழில்நுட்ப நிறுவனமான இன்ஃபோசிஸ் நிறுவனர் நா. ரா. நாராயணமூர்த்தி மற்றும் சுதா மூர்த்தி ஆகியோரின் மகளான இவர் ஐக்கிய இராச்சியத்தின் முன்னாள் பிரதமர் இரிசி சுனக்கை மணந்தார். அக்சதா இன்ஃபோசிஸ் நிறுவனத்தில் 0.93 சதவீத பங்குகளை வைத்திருக்கிறா. மேலும் பல பிரித்தானிய வணிகங்களில் பங்குகளையும் வைத்திருக்கிறார்.  
பிரதமர் போரிஸ் ஜான்சனின் அமைச்சரவையில் 2020 முதல் 2022 வரை நிதியமைச்சராகவும், ஜூலை முதல் நவம்பர் 2024 வரை எதிர்க்கட்சித் தலைவராகவும் பணியாற்றினார். சண்டே டைம்ஸ் என்ற இதழில் இடம்பெறும் பணக்காரர்களின் பட்டியலின் படி, 2024 ஆம் ஆண்டு நிலவரப்படி பிரித்தன் பணக்காரர்களில் அக்சதாவும், இரிசியும் 245 வது இடத்தைப் பிடித்துள்ளன. 651 மில்லியன் டாலர் (827 மில்லியன் அமெரிக்க டாலர்) என இவர்களின் மொத்த செல்வம் மதிப்பிடப்பட்டுள்ளது. 2022 ஆம் ஆண்டில், இவரது தனிப்பட்ட செல்வம் பிரித்தானிய ஊடக விவாதத்தின் தலைப்பாக மாறியது.
# அக்சதா மூர்த்தி

## ஆரம்பகால வாழ்க்கை

அக்சதா, ஏப்ரல் 1980 இல் இந்தியாவின் கருநாடக மாநிலத்தின் ஹூப்ளியில் பிறந்தார். தனது பாட்டி வீட்டில் வளர்ந்தார். இவரது பெற்றோர்கள் என். ஆர். நாராயண மூர்த்தியும் மற்றும் தாயார் சுதா மூர்த்தியும் இன்ஃபோசிஸ் என்ற தொழில்நுட்ப நிறுவனத்தை தொடங்கி நடத்தி வந்தனர். இவரது தாயார் டாட்டா மோட்டார்ஸ் நிறுவனத்தில் பணிபுரிந்த முதல் பெண் கணிணிப் பொறியாளராவார். பல அனாதை இல்லங்கள், கிராமப்புற மேம்பாடு ஆகியவற்றிற்கு பங்களித்துள்ளார். மூர்த்திக்கு ரோஹன் மூர்த்தி என்ற ஒரு சகோதரர் உள்ளார். அக்சதாவின் தாத்த ஆர். எச். குல்கர்னி, ஒரு அறுவை சிகிச்சை நிபுணராக இருந்தார்.  
1990களில், அக்சதா பெங்களூரில் உள்ள பால்ட்வின் பெண்கள் உயர்நிலைப் பள்ளியில் பயின்றார். 1998இல் கலிபோர்னியாவில் உள்ள கிளாரெமாண்ட் மெக்கென்னா கல்லூரியில் பொருளாதாரம் மற்றும் பிரெஞ்சு மொழியைப் படித்தார். மேலும் ஆடைகலன் வடிவமைப்பில் சான்றிதழ் பெற்றுள்ளார். இசுட்டான்போர்டு பல்கலைக்கழத்தில் முதுகலை வணிக மேலாண்மை பட்டம் பெற்றுள்ளார்.
# அக்சதா மூர்த்தி

## தொழில் மற்றும் முதலீடுகள்

2007 ஆம் ஆண்டில், டெண்ட்ரிஸ் என்ற டச்சு கிளென்டெக் நிறுவனத்தில் அதன் சந்தைப்படுத்தல் இயக்குநராக சேர்ந்தார். அங்கு தனது சொந்த ஆடைகலன் வடிவமைப்பு நிறுவனத்தைத் தொடங்குவதற்கு முன்பு இரண்டு ஆண்டுகள் பணியாற்றினார். இவரது ஆடை வடிவமைப்பு நிறுவனம் 2012 இல் மூடப்பட்டது.  
2013 ஆம் ஆண்டில், துணிகர மூலதன நிதி நிறுவனமான கட்டமரன் வென்ச்சர்ஸ் நிறுவனத்தின் இயக்குநரானார். தனது கணவர்இரிசி சுனக்குடன் இணைந்து தனது தந்தை என். ஆர். நாராயண மூர்த்திக்கு சொந்தமான இன்ஃபோசிஸ் என்ற இந்திய நிறுவனத்தின் இலண்டன் கிளையை நிறுவினார். 2015 முதல், இன்ஃபோசிஸின் 0.91% அல்லது 0.93% பங்கைக் கொண்டிருந்தார். இது ஏப்ரல் 2022 நிலவரப்படி இரண்டாம் எலிசபெத் மகாராணியை விட பணக்காரராகவும், அக்டோபர் 2022 நிலவரப்படி மூன்றாம் சார்லஸ் மன்னரை விட பணக்காரராகவும் இவரை பட்டியலிட்டது. 2022 ஆம் ஆண்டு நிலவரப்படி, அக்சதா டிக்மே ஃபிட்னஸ் நிறுவனம் மற்றும் இவரது சகோதரர் ரோஹன் மூர்த்தி நடத்திவரும் சொரோகோ என்ற நிறுவனங்களில் இயக்குநராக இருந்தார்.
# அக்சதா மூர்த்தி

## சொந்த வாழ்க்கை

அக்சதா, 2004 இல் இசுடான்போர்டு பல்கலைக்கழகத்தில் இரிசி சுனக்கை சந்தித்து ஆகஸ்ட் 2009 இல் திருமணம் செய்து கொண்டார். இவர்களுக்கு அனுஷ்கா மற்றும் கிருஷ்ணா என்ற இரண்டு மகள்கள் உள்ளனர்.  
ஏப்ரல் 2022 இல், அக்சதாவின் செல்வம் பிரித்தானிய ஊடக விவாதத்தின் மையமாக மாறியது.
# ராஜா ஊடா எம்ஆர்டி நிலையம்

**ராஜா ஊடா எம்ஆர்டி நிலையம்** (ஆங்கிலம்: *Raja Uda MRT Station* அல்லது *Raja Uda–UTM Station*; மலாய்: *Stesen MRT Raja Uda*) என்பது மலேசியா, கோலாலம்பூர், கம்போங் பாரு, ராஜா மூடா அப்துல் அசீஸ் சாலையில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது. கோலாலம்பூர் மருத்துவமனை எம்ஆர்டி நிலையத்திற்கும்; அம்பாங் பார்க் எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு ஆகும்.
# ராஜா ஊடா எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் **ராஜா ஊடா** நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. முன்பு செயல்பாட்டில் இருந்த சுங்கை பூலோ-செர்டாங்-புத்ராஜெயா வழித்தட அமைப்பு தற்போது புத்ராஜெயா வழித்தடம் என அழைக்கப்படுகிறது.  
அதன் பின்னர் இந்த ராஜா ஊடா எம்ஆர்டி நிலையம்; புத்ராஜெயா வழித்தடத்தில் நிலத்தடி நிலையமாக உருவாக்கப்பட்டது.
# ராஜா ஊடா எம்ஆர்டி நிலையம்

## வரலாறு

### நிலத்தடி கட்டுமானங்கள்

நிலத்தடி கட்டுமான ஒப்பந்தத்தின் கீழ் ராஜா ஊடா எம்ஆர்டி நிலையம் நிலத்தடியில் உருவாக்கப்பட்டது. 2016 மார்ச் மாதம் கையெழுத்தான உடன்படிக்கையின் கீழ் RM 15.47 பில்லியன் மதிப்பிலான கட்டுமான கட்டமைப்புகள் எம்ஆர்டி நிறுவனத்தால் **எம்எம்சி-கமுடா** *(MMC-Gamuda)* நிறுவனத்திடம் வழங்கப்பட்டன. கட்டுமான கட்டமைப்புகளில் நிலையங்களின் இணைப்புவழிகள், நடைமேடைகள், நிலையக் கதவுகள் உள்ளிட்ட பல்வேறு கட்டமைப்புக் கட்டுமானப் பணிகள் அடங்கும்.  
13.5 கிலோமீட்டர் (8.4 மைல்) நிலத்தடி கட்டுமான ஒப்பந்தத்தில், செந்தூல் பாராட் எம்ஆர்டி நிலையம் தொடங்கி பண்டார் மலேசியா செலாத்தான் எம்ஆர்டி நிலையம் வரையிலான நிலையக் கட்டுமானப் பணிகளும் அடங்கும். அனைத்து நிலையங்களின் கட்டுமானப் பணிகளும் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளன. ராஜா ஊடா எம்ஆர்டி நிலையம் **16 மார்ச் 2023**-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது.  
2022 திசம்பர் 23-ஆம் தேதி, புத்ராஜெயா எம்ஆர்டி வழித்தடத்தின் இரண்டாம் கட்டத் திறப்பு நிகழ்வு நடைபெறும் என்று எம்ஆர்டி நிறுவனம் அறிவித்தது. இரண்டாம் கட்ட கட்டுமானத்தின் கீழ் கம்போங் பத்து நிலையம் தொடங்கி புத்ராஜெயா சென்ட்ரல் வரையிலான மற்ற எம்ஆர்டி நிலையங்களும் செயல்படத் தொடங்கின.  
இருப்பினும், அசல் திட்டத்தின்படி, **ராஜா ஊடா எம்ஆர்டி நிலையம்** சூலை 2022-இல் திறக்கப்பட்டிருக்க வேண்டும். ஆனாலும் கட்டுமானத்தின் போது சில கட்டமைப்புச் சிக்கல்களைச் சந்திக்க வேண்டியிருந்தது. அதன் காரணமாக திறப்புவிழா சனவரி 2023-க்கு ஒத்திவைக்கப்பட்டது.
# ராஜா ஊடா எம்ஆர்டி நிலையம்

## வரலாறு

### நிலைய அமைவு

| **B1** | தரை தளம் |  |
| --- | --- | --- |
| **B2** | நிலத்தடி தளம் |  |
| '''B3
''' | <span style=color:#FACA05>**PY தெற்கு திசை**</span> | → → |
| <span style=color:#FACA05>**PY வடக்கு திசை**</span> | ← → | } |  
இந்த நிலையம் அடுக்கு நிலைகளைக் கொண்ட நிலத்தடி நிலையமாகும். புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு மைய நடைமேடை உள்ளது. அது இரண்டு துணை நடைமேடைகளாகப் பிரிக்கப்பட்டு உள்ளது.  
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்
# ராஜா ஊடா எம்ஆர்டி நிலையம்

## நிலைய அமைவிடம்

இந்த நிலையம் துன் ரசாக் சாலைப் பகுதியில் நிலத்தடியில் உள்ளது.
ராஜா ஊடா எம்ஆர்டி நிலையத்தைச் சுற்றிலும் உள்ள இடங்கள்:
- சிலாங்கூர் அறக்கட்டளை கட்டிடம்
- செத்தியா இஸ்கை காண்டோமினியம்
- தி ஓரியன் காண்டோமினியம்
- மலேசிய இருதய மையம்
- ராஜா மூடா சாலை தேசியப்பள்ளி
- மலேசிய தேசிய நூலகம்
- விசுமா பெர்கேசோ
- விசுமா கேபிஜே
- ராஜா மூடா அப்துல் அசீஸ் அரங்க சாலை
- ராஜா மூடா சாலை
# ராஜா ஊடா எம்ஆர்டி நிலையம்

## வெளியேறும் வழிகள் - நுழைவாயில்கள்

நுழைவாயில்கள் A, B மற்றும் D பொதுமக்களின் பயன்பாட்டிற்கு தற்போது திறக்கப்பட்டுள்ளன. ஆனால் C நுழைவாயில் மட்டும் இன்னும் கட்டப்படவில்லை.  
| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** | **ராஜா மூடா அப்துல் அசீஸ் சாலை** - தெற்குப் பகுதி | வாடகை உந்து, சவாரி-அழைப்பு, அஜி அசிம் சாலை, அப்துல் மனான் நோர்டின் சாலை, கம்போங் பாரு |  |
| **<span>B</span>** | **ராஜா மூடா அப்துல் அசீஸ் சாலை** - வடக்குப் பகுதி | பேருந்து நிறுத்தம், செத்தியா இஸ்கை காண்டோமினியம், சிலாங்கூர் அறக்கட்டளை கட்டிடம், ராஜா மூடா சாலை தேசியப்பள்ளி, மலேசிய இருதய மையம் |  |
| **<span>C</span>**
<small>ஒத்திவைப்பு</small> | **துன் ரசாக் சாலை** | மலேசிய இருதய மையம், மலேசிய தேசிய நூலகம், புஷ்ராவி மருத்துவமனை *(Hospital PUSRAWI)* |  |
| **<span>D</span>** | **ராஜா ஊடா 1 குறுந்தெரு** | ராஜா மூடா அப்துல் அசீஸ் அரங்க சாலை, பெர்கேசோ *(PERKESO),* கம்போங் பாரு, பிகேஎன்எஸ் அடுக்குமாடி மனைகள் | } |
# ராஜா ஊடா எம்ஆர்டி நிலையம்

## பேருந்து சேவைகள்

| மேடான் பசார், கோலாலம்பூர்
<small>(</small> <small>மஸ்ஜித் ஜமெயிக் எல்ஆர்டி நிலையம்)</small> | தாமான் மெலாவத்தி], உலு கிள்ளான் |  |
| --- | --- | --- |
| தித்திவங்சா பேருந்து முனையம்
<small>( தித்திவங்சா நிலையம்)</small> | கோலாலம்பூர் மாநகர மையம்
<small>( கேஎல்சிசி எல்ஆர்டி நிலையம்)</small> |  |
| மலேசிய தற்காப்பு அமைச்சு | தித்திவங்சா பேருந்து முனையம்
<small>( தித்திவங்சா நிலையம்)</small> | } |
# ராஜா ஊடா எம்ஆர்டி நிலையம்

## காட்சியகம்

**ராஜா ஊடா எம்ஆர்டி நிலையக் காட்சிப் படங்கள் (ஏப்ரல் 2023)**
# பள்ளிக்கல் ஆறு

**பள்ளிக்கல் ஆறு** (*Pallikkal River*) இந்தியாவின் கேரள மாநிலத்தில் ஓடும் ஓர் ஆறாகும். மேற்கு தொடர்ச்சி மலையின் கீழ் அடிவாரத்தில் கொடுமண் அருகே அடூரின் வடகிழக்கில் கடல் மட்டத்திலிருந்து சராசரியாக 60 மீட்டருக்கும் குறைவான உயரத்தில் தோன்றுகிறது. . 220 சதுர கிலோமீட்டர் வடிகால் பகுதியுடன் 42 கி.மீ நீளம் கொண்ட இந்த ஆறு கருநாகப்பள்ளி அருகே உள்ள வட்டக்காயல் ஏரியில் விழுகிறது.
# பள்ளிக்கல் ஆறு

## ஆற்றின் பாதை

பத்தனம்திட்டா மாவட்டம், கொடுமண் அருகே மேற்குத் தொடர்ச்சி மலையின் கீழ் மலையடிவாரத்தில் இருந்து பள்ளிக்கல் ஆறு உற்பத்தியாகிறது. ஆரம்பத்தில் பல நகரங்கள் வழியாக மேற்கு நோக்கி பாய்கிறது. அடூர், வடக்கத்துகாவு, பேரிங்காநாடு, நெல்லிமுகள், நூற்றநாடு, பள்ளிக்கல், சூரநாடு, பாவம்பா, பாவம்பா-சுருளி, தொடியூர், வடக்கும்தாலா, குட்டிவட்டம், மைநாகப்பள்ளி, கருநாகப்பள்ளி, அயனிவேலிகுளங்கரா, குண்டத்துளங்கரா ஆகிய ஊர்கள் வழியாகச் செல்கிறது. கருநாகப்பள்ளி அருகே பொன்மனைச் சென்றடைந்து அசுட்டமுடி ஏரி வழியாக அரபிக்கடலில் கலக்கிறது.  
பள்ளிக்கல் ஆறு மற்றும் பாவும்பா ஓடையின் நீரோட்டம் இரண்டும் சேர்ந்து வட்டக்காயல் ஏரியை உருவாக்குகிறது, இது பாவும்பா, பாவம்பை - சுருளி, பாவம்பா-மணப்பள்ளி மற்றும் தொடியூர் ஆகியவற்றால் சூழப்பட்டுள்ளது. கருநாகப்பள்ளி வட்டக்காயல் மற்றும் பள்ளிக்கல் ஆற்றின் இடையே அமைந்திருக்கும் பாவம்பா-சுருளி பகுதி மிக அழகான இடங்களில் ஒன்றாகும்.  
2022 ஆம் ஆண்டு அக்டோபர் மாதத்தில், கேரள அரசின் பெரிய நீர்ப்பாசனத் துறை கொல்லம் மாவட்டத்தில் ஆற்றைப் புத்துயிர் பெறச் செய்தது. 42 கி.மீ நீளமுள்ள இந்த ஆறு கொல்லம் மாவட்டம் வழியாக செல்கிறது. முதல் கட்டப் பணியில், தாழவா மற்றும் சூரநாடுக்கு வடக்கிலிருந்து 200 மீட்டர் தூரம் சுத்தம் செய்ய முன்மொழியப்பட்டது. கடலில் இருந்து மீட்கப்பட்ட மணலிக்கல் நிலப்பகுதியிலிருந்து ஈரோட்டு கால்வாய் வரை பல பகுதிகளில் வெள்ளத்தின் போது உருவான பெரிய சேற்று கரைகள் மற்றும் ஆற்றின் ஓட்டத்தை பாதித்த அடர்ந்த புதர்கள் அகற்ற திட்டமிடப்பட்டது.
# பள்ளிக்கல் ஆறு

## விபத்து

2023ஆம் ஆண்டு சூலை மாதத்தில் கொல்லம் மாவட்டத்தைச் சேர்ந்த புதுமணத் தம்பதி உட்பட மூன்று பேர், ஒரு பாறையிலிருந்து பள்ளிக்கல் ஆற்றில் விழுந்து இறந்தனர்.
# தமிழ்நாடு மீன்வள மேம்பாட்டு வாரியம்

**தமிழ்நாடு மீன்வள மேம்பாட்டு வாரியம்** (*Tamil Nadu Fisheries Development Corporation* சுருக்கமாக:**TNFDC**), தமிழ்நாடு அரசின் **மீன்வளம் மற்றும் மீனவர் நலத்துறை**யின் கீழ் இயங்கும் தமிழ்நாடு அரசுப் பொதுத்துறை நிறுவனம் ஆகும். இந்நிறுவனத்தின் தலைமையிடம் சென்னையில் உள்ளது.
# தமிழ்நாடு மீன்வள மேம்பாட்டு வாரியம்

## சில்லறை விற்பனை

சென்னை, மதுரை, கோயம்புத்தூர், திருப்பூர், பொள்ளாச்சி, ஊட்டி, தூத்துக்குடி, கன்னியாகுமரி மற்றும் திருவண்ணாமலை ஆகிய இடங்களில் உள்ள சில்லறை மீன் கடைகள் மற்றும் நடமாடும் அலகுகள் மூலம் இவ்வாரியம் புதிய மீன் மற்றும் கடல் உணவை சந்தைப்படுத்தி வருகிறது.  
வாடிக்கையாளர்களுக்கு மலிவு விலையில் சுவையான பல்வேறு கடல் உணவுகளை வழங்குவதற்காக சென்னையில் (மெரினா மற்றும் நீலாங்கரை) 3 நவீன நடமாடும் கடல் மீன் உணவகங்களை சென்னை மாநகராட்சி நடத்தி வருகிறது.  
கடல் உணவு நுகர்வின் நேர்மறையான சுகாதார அம்சங்கள் குறித்த விழிப்புணர்வை ஏற்படுத்த இவ்வாரியம் முயற்சிகளை மேற்கொண்டு வருகிறது. சென்னையில் வாடிக்கையாளர்களின் வசதிக்காக சோதனை அடிப்படையில் meengal.com என்ற ஆன்லைன் மீன் சந்தைப்படுத்தல் வசதியை இவ்வாரியம் நிறுவியுள்ளது. இந்த வசதியை தமிழ்நாட்டின் பிற பகுதிகளிலும் விரிவுபடுத்த திட்டமிடப்பட்டுள்ளது.
# தமிழ்நாடு மீன்வள மேம்பாட்டு வாரியம்

## நீர்த்தேக்க மீன்வள மேலாண்மை

நன்னீர் மீன்களின் திறமையான மேலாண்மை மற்றும் வணிக உற்பத்தி மற்றும் சந்தைப்படுத்துதலுக்காக, மீன்வளத் துறையின் கட்டுப்பாட்டின் கீழ் உள்ள நீர்த்தேக்கங்கள், 30 ஆண்டு குத்தகை அடிப்படையில், ஒன்றுக்கு மேற்பட்ட கட்டங்களாக தமிழ்நாடு மீன்வள மேம்பாட்டு வாரியத்தின் நிர்வாகத்திற்கு மாற்றப்பட்டுள்ளன. இவ்வாரியத்தால் நிர்வகிக்கப்படும் பின்வரும் 8 நீர்த்தேக்கங்களில் நிலையான மீன் உற்பத்திக்காக மீன் விதைகளை முறையாக அறிவியல் பூர்வமாக சேமித்து வைக்கப்படுகிறது. நீர்த்தேக்கங்களின் பரப்பளவு எக்டேரில் குறிப்பிடப்பட்டுள்ளது.
- ஆழியார் நீர்த்தேக்கம், கோயம்புத்தூர் 646
- அமராவதி நீர்த்தேக்கம், திருப்பூர் 906
- பவானிசாகர் நீர்த்தேக்கம், ஈரோடு 7728
- பாலார் பொரந்தலார் நீர்த்தேக்கம், திண்டுக்கல் 629
- பெரும்பள்ளம் நீர்த்தேக்கம், ஈரோடு 65
- சாத்தனூர் அணை, திருவண்ணாமலை 2000
- திருமூர்த்தி நீர்த்தேக்கம், திருப்பூர் 445
- உப்பர் அணை நீர்த்தேக்கம், ஈரோடு 445
# தமிழ்நாடு மீன்வள மேம்பாட்டு வாரியம்

## மீன் விதை உற்பத்தி

சாத்தனூர், ஆழியாறு, அமராவதி மற்றும் பாலார் - பொரந்தலார் நீர்த்தேக்கங்களில் இவ்வாரியம் மொத்தம் 2.83 எக்டேர் பரப்பளவில் மீன் விதை வளர்ப்பு பண்ணைகளைக் கொண்டுள்ளது. இவ்வாரியத்தால் உற்பத்தி செய்யப்படும் தரமான மீன் விதைகள், மீன்வளத்துறை மற்றும் தனியார் மீன் பண்ணைகளுக்கு வழங்குவதோடு, இவ்வாரியத்தால் நிர்வகிக்கப்படும் நீர்த்தேக்கங்களிலும் சேமித்து வைக்கப்படுகிறது.
# தமிழ்நாடு மீன்வள மேம்பாட்டு வாரியம்

## மையப்படுத்தப்பட்ட சமையலறை

சென்னை ராயபுரத்தில் பெண்கள் சுய உதவிக்குழுவிற்கு பயிற்சி வசதிகளுடன் கூடிய மையப்படுத்தப்பட்ட சமையலறையை அமைக்கும் பணியில் இவ்வாரியம் ஈடுபட்டுள்ளது. இதன் திட்ட மதிப்பீடு ரூ. 304.4 இலட்சம் ஆகும். இந்த திட்டத்தின் நோக்கம், பொதுமக்களிடையே கடல் உணவு நுகர்வை ஊக்குவிப்பதும், சுய வேலைவாய்ப்புகளை வழங்குவதுமாகும்.
# தமிழ்நாடு மீன்வள மேம்பாட்டு வாரியம்

## சேத்துப்பட்டு சுற்றுச்சூழல் பூங்கா

சென்னை நகரின் மையப்பகுதியில் அமைந்துள்ள சேத்துப்பட்டு ஏரியில், மீன்வளத்துறை ரூபாய்.42 கோடி மதிப்பீட்டில் விளையாட்டு மீன்பிடி வசதிகளுடன் கூடிய அழகான சுற்றுச்சூழல் பூங்காவை நிறுவியுள்ளது. இந்த சுற்றுச்சூழல் பூங்காவில் படகு சவாரி, மீன் பிடித்தல், வாகன நிறுத்துமிடம், பொழுதுபோக்கு மையம், உணவு அரங்கம், 1.5 கிலோமீட்டர். நடைபயிற்சி சாலைகள், மற்றும் ஓடு பாதைகள், குழந்தைகள் விளையாட்டு பகுதி போன்ற ஏராளமான வசதிகள் உள்ளது. சுற்றுச்சூழல் பூங்காவில் ரூ.6 கோடி செலவில் ஒரு மீன்வளம் மற்றும் நீர்வாழ் மெய்நிகர் ரியாலிட்டி மையம் நிறுவப்பட்டு வருகிறது.
# தமிழ்நாடு மீன்வள மேம்பாட்டு வாரியம்

## மீனவர்களுக்கு மானிய விலையில் டீசல்/மண்ணெண்ணெய் வழங்கல்

இயந்திரம் பொருத்திய நாட்டு மீன்பிடி படகுகள் மற்றும் முழுவதும் இயந்திரமயமாக்கப்பட்ட மீன்பிடி படகு மீனவர்களுக்கு வரி விலக்கு அளிக்கப்பட்ட அதிவேக டீசலை வழங்குவதற்காக, மாநிலத்தின் கடலோரப் பகுதி முழுவதும் அமைந்துள்ள மீன்பிடி துறைமுகங்கள் மற்றும் மீன் இறங்குதளங்களில் 31 டீசல் விற்பனை நிலையங்களை இவ்வாரியத்தின் சார்பில் இயக்கி வருகிறது. மேலும், கன்னியாகுமரி மாவட்டத்தில் 10 விற்பனை நிலையங்கள் மூலம் மீனவர்களின் மீன்பிடி நடவடிக்கைகளுக்காக மண்ணெண்ணெய் வழங்குகின்றன.
# தமிழ்நாடு மீன்வள மேம்பாட்டு வாரியம்

## அலங்கார மீன்களின் உற்பத்தி மற்றும் சந்தைப்படுத்தல்

அலியார் மற்றும் திருமூர்த்தி நகரில் அலங்கார மீன் உற்பத்தி மையங்களை இவ்வாரியத்தால் அமைக்கப்பட்டுள்ளது. அலங்கார மீன்களின் விற்பனையை ஊக்குவிப்பதற்கான பல்வேறு நடவடிக்கைகள் மேற்கொள்ளப்பட்டு வருகிறது..
# அஞ்சரகண்டி ஆறு

**அஞ்சரகண்டி ஆறு** (*Anjarakandi River*) இந்தியாவின் கேரள மாநிலத்தில் ஓடும் ஓர் ஆறாகும். கண்ணூர் மாவட்டம் வழியாகப் பாயும் இரண்டு முக்கிய ஆறுகளில் இதுவும் ஒன்றாகும். வயநாடு மற்றும் கண்ணூர் மாவட்டங்களை ஒட்டியுள்ள மேற்குத் தொடர்ச்சி மலைகளின் சரிவுகளில் இருந்து இந்த ஆறு உருவாகிறது. 48 கி.மீ நீளமுள்ள இந்த ஆறு மேற்கு திசையில் பாய்ந்து தர்மடம் என்ற இடத்தில் அரபிக் கடலில் கலக்கிறது.
# அஞ்சரகண்டி ஆறு

## நதியின் பாதை

அஞ்சரகண்டி ஆறு, மேற்குத் தொடர்ச்சி மலைகளின் சரிவுகளில் வயநாடு மற்றும் கண்ணூர் மாவட்டங்களின் எல்லையில் உருவாகிறது. பின்னர் இந்த ஆறு நெடும்போயில், கண்ணவம், செருவாஞ்சேரி, மணத்தேரி, கண்டங்குன்னு, சித்தரிப்பரம்பா மற்றும் வெங்கூர் ஆகிய மலைப்பாங்கான நகரங்கள் வழியாகப் பாய்கிறது. மட்டனூர் ஆறு மற்றும் பேராவூர் ஆறு போன்ற பல சிறிய துணை ஆறுகள் இந்த பகுதியில் அஞ்சரக்கண்டியுடன் இணைகின்றன. பின்னர் அஞ்சரக்கண்டி ஆறு மலைப்பாங்கான நிலப்பரப்பிலிருந்து மலபார் சமவெளியில் பாய்ந்து, கீழலூர், படுவிளையாயி, அஞ்சரகண்டி, பெரலசேரி, கீழத்தூர், மாம்பரம் மற்றும் பாலயாடு வழியாகச் சென்று தர்மடமை அடையும் போது அரபிக்கடலில் கலக்கிறது.
# அஞ்சரகண்டி ஆறு

## பெயர்

கண்ணூர் மாவட்டத்தின் அஞ்சரக்கண்டி கிராமத்தின் வழியாக அஞ்சரகண்டி ஆறு பாய்கிறது. இந்த இடம் அதன் இலவங்கப்பட்டை தோட்டத்திற்கு முக்கியத்துவம் வாய்ந்ததாகும்.
# மாமம் ஆறு

**மாமம் ஆறு** (*Mamam River*) இந்தியாவின் கேரள மாநிலத்தில் ஓடும் ஓர் ஆறாகும். இந்த சிறிய ஆறு திருவனந்தபுரம் மாவட்டத்தில் ஓடுகிறது. திருவனந்தபுரத்தில் உள்ள பந்தலக்கோடு மலைகளிலிருந்துஉருவாகி 27 கிமீ மேற்கு நோக்கி பாய்ந்து அஞ்சுதெங்கு ஏரியில் கலக்கிறது. ஆற்றுப் படுகை 144 கிமீ நீளம் கொண்டதாகும். இந்த ஆறு ஆற்றிங்கல் நகராட்சியின் ஒரு பக்கத்தைச் சூழ்ந்துள்ளது. வாமனபுரம், மாமம் மற்றும் அயிரூர் ஆறுகள் மொத்தமாக நீர்ப்பிடிப்புப் பரப்பளவைக் கொண்ட வாமனபுரம் வடிநிலப் படுகையை உருவாக்குகின்றன.  
மாமம் கேரளாவின் 37ஆவது ஆறாகும். இது சாய்கிராமம் என்ற கிராமம் வழியாகப் பாய்கிறது. இக்கிராமம் தொழில்நுட்ப வளர்ச்சியால், குறிப்பாக இணையம் மற்றும் ஊடகங்களின் மூலம் உலகம் முழுவதும் உள்ள மக்கள் நெருக்கமாக இணைக்கப்பட்டுள்ள கிராமமாகும். ஒரு தன்னிறைவு பெற்ற மற்றும் பாரம்பரிய கிராமமுமாகும். மாமம் ஆறு சாய்கிராமத்தில் நீர்வீழ்ச்சிகளையும் உருவாக்குகிறது. முடக்கல் பஞ்சாயத்தின் தெற்குப் பகுதியில் பாய்ந்து ஆற்றிங்கல்லில் உள்ள அந்தூர்கோணத்தில் பிரிகிறது. இந்த கிளை மேற்கு நோக்கி பாய்ந்து வாமனபுரம் நதியில் இணைகிறது. மற்றொரு கிளை தெற்கே பாய்ந்து, எஞ்சக்கலைக் கடந்து, மேற்கு நோக்கித் திரும்பி அஞ்சுதெங்கு ஏரியில் இணைகிறது. சங்கடம் தடுப்பணை இந்தக் கிளையில் அமைந்துள்ளது.
# சிட்டரி ஆறு

**சிட்டரி ஆறு** (*Chittari River*) இந்தியாவின் கேரள மாநிலத்தில் ஓடும் ஓர் ஆறாகும். காசர்கோடு மாவட்டத்திலுள்ள காஞ்ஞங்காடு நகராட்சியின் வழியாக சிட்டரி ஆறு ஓடுகிறது. சிட்டரிப்புழா ஆறு 25 கி.மீ நீளம் கொண்டது. இரியா புனூரில் இருந்து இந்த ஆறு உருவாகிறது. பல்வேறு ஆக்கிரமிப்புகளைக் கடந்து செல்லும் இந்த ஆறு இப்போது அழிவின் விளிம்பில் உள்ளது. சிட்டரி கிராமத்தைச் சுற்றியுள்ள சதுப்புநிலக் காடுகள் தனித்துவமானவை. உலகில் வேறு எங்கும் காணப்படாத லெப்டர்மா பிச்சூ என்ற நண்டு, இந்த காடுகளில் 2020 ஆம் ஆண்டு செப்டம்பர் மாதம் 4 அன்று கண்டுபிடிக்கப்பட்டது.
# சிட்டரி ஆறு

## தோற்றம்

மாவட்டத்தின் செட்டியம்சல் பகுதியில் உள்ள இரியா வழுன்னோர் மற்றும் பட்டம்மர் குளங்களிலிருந்து சிட்டரிப்புழா ஆறு உருவாகிறது. சேரம்பா, தைக்கோலம் மற்றும் புல்லூர் ஆறுகளின் சங்கமத்தால் இந்த ஆறு உருவாகிறது. கலந்து, பேக்கல் ஆறு மற்றும் சிட்டரித்தோடு ஆகியவை இந்த ஆற்றின் துணை ஆறுகளாகும்.
# சிட்டரி ஆறு

## பாதை

சிட்டரி ஆறு சேத்துகுண்டு பகுதியிலிருந்து வடக்கு நோக்கி நான்கு கிலோமீட்டருக்கும் அதிகமாகப் பாய்ந்து அச்சனூர் முகத்துவாரத்தில் கடலில் கலக்கிறது. இதற்கு முன்பு, ஆறு இரண்டாகப் பிரிந்து சிட்டரி கிராமத்தைச் சுற்றி வருகிறது.
# வலியபெரும்புழா

**வலியபெரும்புழா** (*Valiyaperumpuzha*) இந்தியாவின் கேரள மாநிலத்தில் உள்ள மாவேலிக்கரை நகராட்சியில் அச்சன்கோவில் ஆற்றின் கரையில் இருக்கும் ஒரு கிராமமாகும். மாவேலிக்கரை நகராட்சிக்கும் சென்னிதலா பஞ்சாயத்து மற்றும் செட்டிகுளங்கரா பஞ்சாயத்துக்கும் இக்கிராமம் அமைந்துள்ளது. வலியபெரும்புழா, தட்டரம்பலன் சந்திப்பிலிருந்து வடக்கே 2 கிலோமீட்டர் (1.2 மைல்) தொலைவில் உள்ளது.  
கொல்லம் ரோமன் கத்தோலிக்க மறைமாவட்டத்தில் உள்ள மாவேலிக்கரா போரேனின் கீழ் வரும் வலியபெரும்புழாவில் புனித செபாசுட்டியன் உரோமன் கத்தோலிக்க தேவாலயம் அமைந்துள்ளது. சென்னிதல பள்ளியோடம் (பாம்பு படகு) இங்குள்ள மற்றொரு ஈர்ப்பாகும். 2022 ஆம் ஆண்டு செப்டம்பர் மாதத்தில் ஒரு பள்ளியோடம் கவிழ்ந்து மூன்று பயணிகள் இங்கு நீரில் மூழ்கி இறந்தனர்.
# கோலாலம்பூர் இல்டன் விடுதி

**கோலாலம்பூர் இல்டன் விடுதி** (*Hilton Kuala Lumpur*) என்பது மலேசியாவின் கோலாலம்பூரில் அமைந்துள்ள ஒரு சொகுசு விடுதி ஆகும். இவ்விடுதி இல்டன் விடுதி & உல்லாச விடுதி குழுமத்தின் பெயரில் இயங்கும் விடுதி சங்கிலியின் ஒரு பகுதியாகும். கோலாலம்பூர் மத்திய தொடருந்து நிலையப் பகுதியில் கோலாலம்பூர் இல்டன் விடுதி அமைந்துள்ளது. 154 மீட்டர் உயரத்தில் 35 தளங்களுடன், திகழும் இந்த விடுதி மலேசியாவின் 43 ஆவது உயரமான கட்டிடமாகும். பிரான்சு நாட்டைச் சேர்ந்த விடுதிச் சங்கிலியான லீ மெரிடியன் விடுதிக்கு அடுத்ததாக இவ்விடுதி அமைந்துள்ளது. இரண்டு விடுதிகளின் கட்டங்களும் தோற்றத்தில் ஒரே மாதிரியாக உள்ளன.
# மதர் டெய்ரி

**மதர் டெய்ரி** (*Mother Dairy*) என்பது இந்திய அரசின் மீன்வளம், கால்நடை பராமரிப்பு மற்றும் பால் வள அமைச்சகத்தின் கீழ் இயங்கும் தேசியப் பால்பண்ணை மேம்பாட்டு வாரியத்தின் ஒரு துணை நிறுவனம் ஆகும்.
# மதர் டெய்ரி

## வரலாறு

1971ல் கிராமப்புற மக்களுக்கு வேலைவாய்ப்பு மற்றும் வருவாய் ஈட்டித் தருவதற்காக இந்தியாவில் வெண்மைப் புரட்சி இயக்கம் துவங்கப்பட்டது.வெண்மைப் புரட்சி இயக்கத்தின் கீழ் வட இந்தியாவின் கிராமங்களிலும் பால் உற்பத்தியாளர்கள் கூட்டுறவு சங்கங்கள் தொடங்கப்பட்டது. இப்ப்பால் உற்பத்தியாளர்கள் சங்கங்கள் கிராமப்புற மக்களிடமிருந்து பாலை கொள்முதல் செய்து, மதர் டெய்ரி நிறுவனத்திற்கு அனுப்பி வைக்கப்படும். மதர் டெய்ரி நிறுவனம் பாலை பதப்படுத்திய பால் மற்றும் பால் பொருட்களை தேசிய தலைநகர் தில்லை வலயப் பகுதிகளில் உள்ள 1,500 விற்பனை மையங்கள் மற்றும் இதன் துணை நிறுவனமான *சஃபால்* எனும் காய்கறி & பழக் கடைகளில் வைத்து விற்பனை செய்கிறார்கள்.  
மதர் டெய்ரி நிறுவனம் சூலை 2020ஆம் ஆண்டில் காலை உணவிற்கு *சாண்ட்விச் ரொட்டி*, *கோதுமை ரொட்டி* மற்றும் குழந்தைகளுக்காக *பழ ரொட்டி* என மூன்று வகையான ரொட்டிகளை விற்கிறது.
# மதர் டெய்ரி

## தயாரிப்புகள்

### பால் & பால் பொருட்கள்

மதர் டெய்ரி நிறுவனத்தின் தயாரிப்புகள் பின்வருமாறு:
- பால்
- தயிர்
- மோர்
- வெண்ணெய்
- நெய்
- லஸ்ஸி
- பனீர்
- பழத்தயிர்
- பாலாடைக்கட்டி
- ஐஸ் கிரீம்
- ரொட்டிகள்
# மதர் டெய்ரி

## தயாரிப்புகள்

### மதர் டெய்ரியின் இனிப்புகள்

மதர் டெய்ரி நிறுவனம் 5 வகையான இனிப்புகளை விற்கிறது. அவைகள்:
- பால்கோவா
- ஆரஞ்ச் மாவா பர்பி
- இரசகுல்லா
- குலாப் ஜாமுன்
# வைட்டிலா - 1

**வைட்டிலா - 1** *(VTL 1), வேளாண் பெயர்; **உயரமான சூட்டுப் பொக்காலி** (Chootupokkali-Tall)*, எனப்படும் இந்த நெல் வகை, கேரளாவின் ஒரு புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), வெளியிட்ட இந்த நெல் இரத்தை பொதுவாக **உயரமான சூட்டுப் பொக்காலி** எனும் வேளாண் பெயரில் அழைக்கப்படுகிறது.
# வைட்டிலா - 1

## பின்னணி

பொக்காலி எனப்படும் உப்புத்தன்மையை ஏற்றுக்கொள்ளக்கூடிய ஒரு நெல் வகையான இது, உப்புத்தன்மை வாய்ந்த நிலப் பகுதிகளுக்கு ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 115 - 120 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, சிவப்பு நிறமாகும்.
# அம்பாங் பார்க் எம்ஆர்டி நிலையம்

**அம்பாங் பார்க் எம்ஆர்டி நிலையம்** (ஆங்கிலம்: *Ampang Park MRT Station*; மலாய்: *Stesen MRT Ampang Park*) என்பது மலேசியா, கோலாலம்பூர், துன் ரசாக் சாலையில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். இந்த நிலையம் கோலாலம்பூர் அம்பாங் சாலையின் புறநகர்ப் பகுதிக்குச் சேவை செய்கிறது.  
கோலாலம்பூர் மாநகர மையத்தை (கேஎல்சிசி) சுற்றியுள்ள மூன்று புத்ராஜெயா வழித்தட நிலையங்களில், இந்த அம்பாங் பார்க் எம்ஆர்டி நிலையமும் ஒன்றாகும். முன்பு அம்பாங் பார்க் பேரங்காடி *(Ampang Park Shopping Centre)* இருந்த இடத்தில் இந்த நிலையம் தற்போது அமைந்துள்ளது.  
அத்துடன் இந்த நிலையம்; மலேசியாவிற்கான அமெரிக்க தூதரகம் *(US Embassy in Malaysia),* சிங்கப்பூர் உயர்ப்பேராளர் ஆணையம் *(Singapore High Commission in Malaysia),* கனடா உயர்பேராளர் ஆணையம் மற்றும் பிரித்தானிய உயர்ப்பேராளர் ஆணையம் ஆகியவற்றுக்கு அருகிலும் உள்ளது. இந்தத் தூதரகங்கள் அனைத்தும் **தூதரக வளாகம்** *(Embassy Row)* என்று அழைக்கப்படும் துன் ரசாக் சாலை பகுதியில் அமைந்துள்ளன.
# அம்பாங் பார்க் எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது. ராஜா ஊடா எம்ஆர்டி நிலையத்திற்கும்; கேஎல்சிசி எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு ஆகும்.  
இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் **அம்பாங் பார்க்** நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. முன்பு செயல்பாட்டில் இருந்த சுங்கை பூலோ-செர்டாங்-புத்ராஜெயா வழித்தட அமைப்பு தற்போது புத்ராஜெயா வழித்தடம் என அழைக்கப்படுகிறது.  
அதன் பின்னர் இந்த அம்பாங் பார்க் எம்ஆர்டி நிலையம்; புத்ராஜெயா வழித்தடத்தில் நிலத்தடி நிலையமாக உருவாக்கப்பட்டது.
# அம்பாங் பார்க் எம்ஆர்டி நிலையம்

## வரலாறு

### நிலத்தடி கட்டுமானங்கள்

எம்ஆர்டி நிறுவனத்துடன் மலேசிய அரசாங்கம் செய்து கொண்ட நிலத்தடி கட்டுமான ஒப்பந்தத்தின் கீழ் அம்பாங் பார்க் எம்ஆர்டி நிலையம் நிலத்தடியில் உருவாக்கப்பட்டது. 2016 மார்ச் மாதம் கையெழுத்தான உடன்படிக்கையின் கீழ் RM 15.47 பில்லியன் மதிப்பிலான கட்டுமான கட்டமைப்புகள் எம்ஆர்டி நிறுவனத்தால் **எம்எம்சி-கமுடா** *(MMC-Gamuda)* நிறுவனத்திடம் வழங்கப்பட்டன. கட்டுமான கட்டமைப்புகளில் நிலையங்களின் இணைப்புவழிகள், நடைமேடைகள், நிலையக் கதவுகள் உள்ளிட்ட பல்வேறு கட்டமைப்புக் கட்டுமானப் பணிகள் அடங்கும்.  
13.5 கிலோமீட்டர் (8.4 மைல்) நிலத்தடி கட்டுமான ஒப்பந்தத்தில், செந்தூல் பாராட் எம்ஆர்டி நிலையம் தொடங்கி பண்டார் மலேசியா செலாத்தான் எம்ஆர்டி நிலையம் வரையிலான நிலையக் கட்டுமானப் பணிகளும் அடங்கும். அனைத்து நிலையங்களின் கட்டுமானப் பணிகளும் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளன. அம்பாங் பார்க் எம்ஆர்டி நிலையம் **16 மார்ச் 2023**-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது.
# அம்பாங் பார்க் எம்ஆர்டி நிலையம்

## ஒருங்கிணைந்த கட்டணப் பரிமாற்றம்

கிளானா ஜெயா வழித்தடத்திற்கும் புத்ராஜெயா வழித்தடத்திற்கும் இடையிலான ஒருங்கிணைந்த ஒரு கட்டணப் பரிமாற்றத் தளம் அமைக்கப்படுவதற்கு அம்பாங் பார்க் நிலையத்தின் நிலத்தடியில் திட்டமிடப்பட்டது; செலவுக் குறைப்பு நடவடிக்கைகள் காரணமாக அந்த ஒருங்கிணைப்பு திட்டம் கைவிடப்பட்டது.  
தற்போது, பயணிகள் ஒரு வழித்தடத்திலிருந்து வெளியேறி, தரை மட்டத்திற்குத் திரும்பி, இரண்டு வழித்தடங்களுக்கும் இடையில் மாறும்போது; மற்றொரு நிலத்தடி நிலையத்திற்குள் நுழைய வேண்டிய அவசியம் ஏற்படுகிறது; இரு நிலையங்களுக்கும் இடையில் 7 நிமிட நடைப்பயண நேரம் பிடிக்கிறது.
# அம்பாங் பார்க் எம்ஆர்டி நிலையம்

## நிலைய அமைவு

| **B1** | இணைப்புவழி | நுழைவாயில்கள், கடைகள், கட்டண இயந்திரங்கள், தகவல் மையம், கட்டணக் கதவுகள், நடைமேடை 1; நடைமேடை 2-க்குச் செல்லும் படிக்கட்டுகள்/நகரும் படிக்கட்டுகள்/மின்தூக்கிகள் |
| --- | --- | --- |
| **B2** | இணைப்புவழி | படிக்கட்டுகள்/நகரும் படிக்கட்டுகள் (→) நடைமேடை 1; நடைமேடை 2 (→) எல்ஆர்டி. நிலையத்திற்கான நேரடி அணுகல் (திட்டத்தில்) |
| **B4** | <small>பிளவு நடைமேடை, தொடருந்து கதவு **வலது** புறம் திறக்கும் </small> |  |
| **** | (→) <small> புத்ராஜெயா சென்ட்ரல் (கேஎல்சிசி எம்ஆர்டி நிலையம்)</small> (→) |  |
| **B5** | <small>பிளவு மேடை, தொடருந்து கதவு **இடது** புறம் திறக்கும் </small> |  |
| **** | (←) <small> குவாசா டாமன்சாரா (ராஜா ஊடா எம்ஆர்டி நிலையம்)</small> (←) |  |
# அம்பாங் பார்க் எம்ஆர்டி நிலையம்

## வெளியேறும் வழிகள் - நுழைவாயில்கள்

| **<span>A</span>** | **துன் ரசாக் சாலை**, வாடகை உந்துகள் / சவாரி-அழைப்பு நிறுத்தம்
கேஎல் டிரில்லியன், தோக்கியோ மெரைன் கோபுரம், விசுமா யுனிரசாக் |  |
| --- | --- | --- |
| **<span>B</span>** | அம்பாங் பார்க் எல்ஆர்டி நிலையம் (வடக்குப் பகுதி)
**அம்பாங் சாலை**, இன்டர்மார்க் மால், மெகான் அவெனியூ, பிளாசா ஓஎஸ்கே | } |
# அம்பாங் பார்க் எம்ஆர்டி நிலையம்

## காட்சியகம்

**அம்பாங் பார்க் எம்ஆர்டி நிலையக் காட்சிப் படங்கள் (ஏப்ரல் 2023)**
# நிந்தவூர்

<templatestyles src="Module:Infobox/styles.css"></templatestyles>
**நிந்தவூர்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு ஊர் ஆகும். இது நிந்தவூர் பிரதேச செயலாளர் பிரிவில் அமைந்துள்ளது. இது கல்முனைக்குத் தெற்கே சுமார் 12 கிலோமீட்டர் தூரத்தில் அமைந்துள்ளது. இது இருபத்தைந்து கிராம அலுவலர் பிரிவுகளாகப் பிரிக்கப்பட்டுள்ளது. இது ஒரு கடற்கரைக் கிராமம் ஆகும்.
# டோங்க் சட்டமன்றத் தொகுதி

**டோங்க் சட்டமன்றத் தொகுதி** *(Tonk Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. இது தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# டோங்க் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அஜித் சிங் | பகுஜன் சமாஜ் கட்சி |  |
| 1977 | ஜனதா கட்சி |  |  |
| 1980 | மகாவீர் பிரசாத் | பாரதிய ஜனதா கட்சி</br> |  |
| 1985 | ஜாகியா இம்னா | இந்திய தேசிய காங்கிரசு</br> |  |
| 1990 | மகாவீர் பிரசாத் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | ஜாகியா | இந்திய தேசிய காங்கிரசு</br> |  |
| 2003 | மகாவீர் | பாரதிய ஜனதா கட்சி</br> |  |
| 2008 | ஜாகியா | இந்திய தேசிய காங்கிரசு</br> |  |
| 2013 | அஜித் சிங் | பாரதிய ஜனதா கட்சி</br> |  |
| 2018 | சச்சின் பைலட் | rowspan=2 | இந்திய தேசிய காங்கிரசு</br> |
| 2023 | } |  |  |
# இலாசுலோ கிராசுனகார்க்காய்

**இலாசுலோ கிராசுனகார்க்காய்** (*László Krasznahorkai*, பிறப்பு: 5 சனவரி 1954) என்பவர் அங்கேரிய புதின எழுத்தாளரும் திரைக்கதை எழுத்தாளரும் ஆவார். குராகனஃகார்க்காய் தனது கடினமான, தேடப்படும் நாவல்களுக்கு பெயர் பெற்றவர். பெரும்பாலும் பின்நவீனத்துவமாக பெயரிடப்பட்ட இவர் பிறழுலகம், மனச்சோர்வு கருப்பொருள்களைக் கருத்தில்கொள்கிறார். இவரது புதினங்களான சாத்தானின் தாங்கோவும் (1985) எதிர்ப்பின் சோகமும் (1989) குறிப்பிடத்தக்கன. இவை இயக்குநர் பெலா தாராக் திரைப்படங்களாகத் தழுவி எடுக்கப்பட்டுள்ளன.  
அக்டோபர் 2025இல், இலக்கியத்திற்கான நோபல் பரிசு இலாசுலோவிற்கு வழங்கப்பட்டது. "இவரது கட்டாயமான மற்றும் தொலைநோக்கு பார்வைக்குப், அபோகாலிப்டிக் பயங்கரவாதத்தின் மத்தியில், கலையின் சக்தியை மீண்டும் உறுதிப்படுத்துகிறது".
# இலாசுலோ கிராசுனகார்க்காய்

## இளமையும் கல்வியும்

கிராசுனகார்க்காய் 1954 சனவரி 5 அன்று கிழக்கு அங்கேரியின் கியுலாவில் ஒரு நடுத்தர வர்க்க யூதக் குடும்பத்தில் பிறந்தார். இவரது தந்தை கியோர்கி கிராசுனகார்க்காய் வழக்கறிஞராகவும், இவரது தாயார் யூலியா பாலிங்காசு சமூக பாதுகாப்பு நிர்வாகியாகவும் இருந்தார். இவரது தந்தை தனது யூத பாரம்பரியத்தை மறைத்து, குராகனஃகார்க்காய்கைக்கு 11 வயதாக இருந்தபோது மட்டுமே வெளிப்படுத்தினார்.  
கிராசுனகார்க்காய் 1972ஆம் ஆண்டில் எர்கெல் ஃபெரென்க் உயர்நிலைப் பள்ளியில் பட்டம் பெற்றார். இலத்தீன் மொழியில் நிபுணத்துவம் பெற்றார். 1973ஆம் ஆண்டில் யோசெஃப் அட்டிலா பல்கலைக்கழகத்தில் சட்டப் படிப்பைப் படிக்கத் தொடங்கினார். ஆனால் 1976ஆம் ஆண்டில் புடாபெசுட்டில் உள்ள எட்வாசு உலோராண்ட் பல்கலைக்கழகத்திற்கு மாற்றப்பட்டார். இங்கு இவர் 1978 வரை தனது சட்டப் படிப்புகளைத் தொடர்ந்தார். 1978 முதல் 1983 வரை, அங்கேரிய மொழியினையும் இலக்கியத்தையும் மனிதநேய பீடத்தில் படித்துப் பட்டம் பெற்றார். இவரது ஆய்வறிக்கையானது 1948இல் பொதுவுடமைக் கட்சியினர் கையகப்படுத்திய பின்னர் மராய் நாடுகடத்தப்பட்டதைத் தொடர்ந்து எழுத்தாளர் சாண்டோர் மராய் எழுதிய படைப்புகளை, அனுபவங்களை மையமாகக் கொண்டது. தனது இலக்கியப் படிப்பின் போது, இவர் கோண்டோலாட் கோனிவ்கியாடோ வெளியீட்டு நிறுவனத்தில் பணியாற்றினார். நாவலின் ஆங்கில மொழிபெயர்ப்பு பின்னர் 2013இல் சிறந்த மொழிபெயர்ப்பு புத்தக விருதைப் பெற்றது. பின்னர் இவர் 1996, 2000, 2005ஆம் ஆண்டுகளில் கியோட்டோ ஆறு மாதங்கள் கழித்தார். இதன் மூலம் தொலைதூர கிழக்கின் அழகியல், இலக்கியக் கோட்பாட்டுடன் இவரது பாணி மற்றும் கருப்பொருள்களில் குறிப்பிடத்தக்க மாற்றங்களை ஏற்படுத்தினார். *வார் அண்ட் வார்* எழுதும் போது, இவர் ஐரோப்பா முழுவதும் விரிவாக பயணம் செய்தார். அமெரிக்க கவிஞர் ஆலன் கின்சுபெர்க் உதவியைப் பெற்றார். இவர் தனது நியூயார்க்கு குடியிருப்பில் தங்கியிருந்தபோது மதிப்புமிக்க ஆலோசனைகளை வழங்கிய பெருமைக்குரியவர்.
# இலாசுலோ கிராசுனகார்க்காய்

## விமர்சன ரீதியான அங்கீகாரமும் ஒத்துழைப்புகளும்

கிராசுனகார்க்காயின் புதினமான *தி மெலாஞ்சோலி ஆஃப் ரெசிஸ்டன்சு* (1989), 1993ஆம் ஆண்டில் ஆண்டின் சிறந்த இலக்கிய படைப்புக்கான செருமானை பெசுடன்லிசுட்-பரிசைப் பெற்றது. 1996ஆம் ஆண்டில், பெர்லினில் உள்ள விசுசென்ச்சாஃப்ட்சு கொல்லெக்கில் உறுப்பினராக இருந்தார். இந்த இணையருக்கு மூன்று குழந்தைகள் உள்ளனர். இவர் தற்போது சென்ட்லாசுலோ மலையில் தனிமையில் வசித்து வருகிறார்.
- 1987: அட்டிலா ஜோசெஃப் பரிசு
- 1987–1988: செருமன் கல்வி பரிமாற்ற சேவை விருது (மேற்கு பெர்லின், செர்மனியின் கூட்டாட்சி குடியரசு)
- 2004: கொசுத் பரிசு (அங்கேரி)
- 2010: ஸ்பைச்சர்-பரிசு (லியூக், சுவிட்சர்லாந்து) அவரது முழுமையான பணிக்காக, ஆனால் குறிப்பாக ஃப்ரம் தி நார்த் எ மவுண்டன்
- 2013: சிறந்த மொழியாக்கம் செய்யப்பட்ட புத்தக விருது, ஜார்ஜ் சிர்டெசு மொழிபெயர்த்த சாட்டாங்கோவிற்கான வெற்றியாளர்
- 2014: சர்வதேச எழுத்தில் வாழ்நாள் பங்களிப்பிற்கான அமெரிக்கா விருது[28]
- 2014: சிறந்த மொழியாக்கம் செய்யப்பட்ட புத்தக விருது, சியோபோ தேர் பிலோவுக்கான வெற்றி, ஓடிலி முல்செட் மொழிபெயர்த்தார். இரண்டு பிடிபிஎ விருதுகளை வென்ற முதல் எழுத்தாளர்.
- 2014: விலெனிகா பரிசு (விலெனிகா சர்வதேச இலக்கிய விழா, சுலோவீனியா)
- 2015: பன்னாட்டு புக்கர் பரிசு
- 2015: நியூயார்க் பொது நூலகத்தின் தோரதி, லூயிசு பி. குல்மேன் சென்டர் பார் இசுகாலர்சு மற்றும் ரைட்டர்சு ஆய்வுநிதி
- 2019: பரோன் வென்க்ஹெய்மின் ஹோம்கமிங்கிற்காக மொழிபெயர்க்கப்பட்ட இலக்கியத்திற்கான தேசிய புத்தக விருது (ஐ. நா.)
- 2020: Literature.gr ஃபிரேஸ் ஆஃப் தி இயர் பரிசு 2018
- 2021: ஐரோப்பிய இலக்கியத்திற்கான ஆத்திரிய மாநில பரிசு
- 2024: பிரிக்சு பார்மென்டர்
- 2025: இலக்கியத்திற்கான நோபல் பரிசு
# மமிதா பைஜு

**மமிதா பைஜு** மலையாளத்திலும் தமிழிலும் நடிக்கும் ஓர் இந்திய நடிகை ஆவார். 2017 ஆம் ஆண்டு *சர்வோபாரி பாலக்கரன்* என்ற திரைப்படத்தின் மூலம் அறிமுகமானார். ஆபரேஷன் ஜாவா (2021), கோ கோ (2021), சூப்பர் சரண்யா (2022) மற்றும் பிரேமலு (2024) ஆகிய படங்களில் நடித்ததற்காக அவர் அறியப்படுகிறார். பிரேமலுவில் அவரது பாத்திரம் சிறப்பாக இருந்தது. இந்தப் படம் அதிக வசூல் செய்த மலையாளத் திரைப்படங்களில் ஒன்றாக உருவெடுத்தது.